Rozsudok Okresného súdu Poprad sp. zn. 10P/53/2026 z 20. 5. 2026
Rozsudok Okresného súdu Poprad z 20. mája 2026, sp. zn. 10P/53/2026, ECLI:SK:OSPP:2026:8726201172.3
Súd: Okresný súd Poprad
Spisová značka: 10P/53/2026
ECLI: ECLI:SK:OSPP:2026:8726201172.3
Dátum vydania: 20. 5. 2026
Forma: Rozsudok
Oblasť práva: Rodinné právo, Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/53/2026 8726201172 20. 05. 2026 JUDr. František Krasňan ECLI:SK:OSPP:2026:8726201172.3
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci starostlivosti o mal. deti: A. B., nar. XX.XX.XXXX, C. B., nar. XX.XX.XXXX, D. B., nar. XX.XX.XXXX, E. B., nar. XX.XX.XXXX, A. B., nar. XX.XX.XXXX, všetci bytom ako matka, zast. opatrovníkom Úradom práce, sociálnych vecí a rodiny Poprad, so sídlom Hraničná 13, 058 01 Poprad, dieťa rodičov - matky: F. G., nar. XX.XX.XXXX, trvale bytom H. I., t. č. bytom J. XXX/X, XXX XX K. L. a otca: M. B., nar. XX.X.XXXX, trvale bytom H. XXX/X, XXX XX N., v konaní začatom na návrh matky o úpravu rodičovských práv a povinností k mal. deťom takto rozhodol: I. S c h v a ľ u j e
rodičovskú dohodu v nasledovnom znení:
Z v e r u j e maloleté deti: A. B., nar. XX.XX.XXXX, C. B., nar. XX.XX.XXXX, D. B., nar. XX.XX.XXXX, E. B., nar. XX.XX.XXXX a A. B., nar. XX.XX.XXXX do osobnej starostlivosti matky s tým, že obaja rodičia sú povinní a oprávnení ich zastupovať v bežných veciach a spravovať ich majetok. Z a v ä z u j e otca prispievať na výživu mal. deti: A. B., nar. XX.XX.XXXX, C. B., nar. XX.XX.XXXX, D. B., nar. XX.XX.XXXX, E. B., nar. XX.XX.XXXX a A. B., nar. XX.XX.XXXX sumou 50,- eur mesačne jednotlivo na každé dieťa počnúc dňom 01.04.2026, ktoré je otec povinný platiť do rúk matky vždy do 15. dňa v mesiaci vopred. Dlžné výživné za obdobie od 1.4.2026 do 31.05.2026 spolu vo výške 500,- eur je otec povinný zaplatiť matke do 31.07.2026. Styk otca s mal. deťmi sa n e u p r a v u j e . II. Žiaden z účastníkov n e m á
nárok na náhradu trov konania. odôvodnenie:
1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP.
Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

